EkBass/fiwiki-20250220-pages-articles huggingface dataset:
1\. jääkäriprikaati (jatkosota)

1\. Jääkäriprikaati (1. JPr) oli varusmiehistä muodostettu nopealiikkeinen ja iskukykyinen yhtymä, joka oli jatkosodan alkaessa ylipäällikön reservinä. Jääkäriprikaatiin kuuluivat jääkäripataljoonat 2, 3, 4 ja 5 ja sodan lopulla vielä panssarijääkäripataljoona. Hyökkäysvaiheessa 1941-1942 kevyt patteristo 11 taisteli 1. jääkäriprikaatin orgaanisena osana Korpiselästä Poventsaan. == Osasto Lagus == 1\. jääkäriprikaatin perustamiseksi siirrettiin jääkäripataljoonat 2, 3 ja 4 Kuopioon, jossa prikaatinkomentajaksi määrätty eversti Urho Sihvonen perusti prikaatin kevätkesällä 1940. Kesällä prikaatinkomentajan tehtävät vastaanotti eversti Ruben Lagus.Hämeen jääkäripataljoona s. 117Kymen jääkäripataljoona s. 44Suominen, Pertti s. 62 Laguksen komentaman 1. jääkäriprikaatin sijoituspaikka oli Riihimäki-Kouvola alueella. Riihimäellä 21. kesäkuuta 1941 ilmoittautui Kevyt Patteristo 11:n komentaja kapteeni (myöh. majuri) Vesenterä eversti Lagukselle, jonka jälkeen 1. Jääkäriprikaatiin orgaanisesti liitetty patteristo jatkoi seuraavat päivät koulutuksen hiomista ja yhteistoiminnan harjoittelua jääkäripataljoonien kanssa.Merikallio 1954 [1942]: 14-15; Seppälä 1966, 166–168; Paulaharju 1996, 59–60. 1\. Jääkäriprikaati sai käskyn 22. kesäkuuta 1941 valmistautua siirtymään Huutokosken-Varkauden alueelle. Samalla se liitettiin Karjalan Armeijan Ryhmä Oinoseen. Prikaatiin liitettiin heinäkuun lopulla panssaripataljoona, jolloin muodostettiin osasto Lagus. Osastoon kuuluivat panssaripataljoonalla vahvennetun prikaatin lisäksi jalkaväkirykmentti 44, kenttätykistörykmentti 3:n III patteristo, raskaat patteristot 2 ja 3, pioneeripataljoona 1 sekä 12. autokomppania. Sotatoimien alettua osasto aloitti 5. syyskuuta etenemisen tavoitteena Aunus ja Mäkriän risteys. Vielä samana iltana tapahtuneen Aunuksen valtauksen jälkeen osasto jatkoi edelleen Tuuloksenjoen kautta Syvärille ja Petroskoihin. == Panssaridivisioona == Panssaripataljoonasta tuli maaliskuussa 1942 muodostetun panssariprikaatin I pataljoona ja osasto Laguksesta tuli kesäkuussa Panssaridivisioona, johon jääkäriprikaati kuului. Prikaati siirrettiin kesäkuussa 1943 etulinjaan Syvärin rintaman länsiosaan. == Komentajat == *Albert Puroma 1944 - elokuu 1944 == Lähteet == * * * *Merikallio, Väinö: Jääkäriprikaati hyökkää. JPr:n taisteluvaiheet Moskovan rauhan rajalta Tuulosjoelle. Helsinki Otava 1954 *Seppälä, Helge: Kevyt Patteristo 11 Suomen sodassa 1941–1945. Teoksessa Mauri Sallinen (toim.) Jääkäritykistö 1916–1966, Helsinki WSOY 1966, 166–183. *Paulaharju, Jyri: Jääkäritykistö 1916–1996. Hämeenlinna Jääkäritykistön kilta 1996 ISBN 952-90-7021-7 === Viitteet === Luokka:Jatkosodan suomalaiset maavoimat
Elbow

Elbow on vuonna 1997 perustettu brittiläinen alternative rock -yhtye Burysta, Suur-Manchesterin alueelta, joka on julkaissut seitsemän studioalbumia. == Historia == Laulaja Guy Garvey ja kitaristi Mark Potter tapasivat jo kouluikäisinä. Vaikka kaikki jäsenet ovat soittaneet yhdessä vuodesta 1990, yhtye sai nykyisen nimensä Elbow vasta vuonna 1997. Elbow julkaisi debyyttialbuminsa Asleep in the Back vuonna 2001, ja oli sekä Mercury Awards- että Brit Awards -ehdokkaana. Seuraava albumi Cast of Thousands (2003) sai nimensä yhtyeen Glastonburyssa nauhoittamasta festivaaliyleisön ”We still believe in love, so fuck you” -yhteislaulusta, jonka voi kuulla levyllä kappaleen ”Grace under Pressure” lopussa. Vuoden 2005 Leaders of the Free World oli yhtyeen omakustanne, joka nauhoitettiin vuokratussa studiossa Salfordissa. Elbow voitti Mercury Prizen levyllään Seldom Seen Kid vuonna 2008. Lisäksi levyllä oleva ”One Day Like This” sai parhaan kappaleen Ivor Novello -palkinnon ja ”Grounds for Divorce” äänestettiin parhaaksi uudeksi kappaleeksi. Elbow’n ensimmäinen Suomen-vierailu oli Ruisrockissa kesällä 2011. ==Diskografia== ===Studioalbumit=== * Asleep in the Back (2001) * Cast of Thousands (2003) * Leaders of the Free World (2005) * The Seldom Seen Kid (2008) * Build a Rocket Boys! (2011) * The Take Off and Landing of Everything (2014) * Little Fictions (2017) * Giants of All Sizes (2019) * Flying Dream 1 (2021) * Audio Vertigo (2024) ==Lähteet== ==Aiheesta muualla== Luokka:Brittiläiset indie rock -yhtyeet
Aleksandrs Ņiživijs

Aleksandrs Ņiživijs (s. 16. syyskuuta 1976 Riika, Latvian SNT, Neuvostoliitto) on latvialainen uransa lopettanut jääkiekkoilija, joka pelasi uransa aikana muun muassa KHL-joukkue Lev Prahassa. Hän lopetti uransa Dinamo Riiassa. Ņiživijs oli mukana maailmanmestaruuskilpailuissa Latvian jääkiekkomaajoukkueessa ensimmäisen kerran vuonna 1995. Vuoden 2009 MM- kilpailuissa valmentajat valitsivat Ņiživijsin Latvian joukkueen kolmen parhaan pelaajan joukkoon. Turnauksessa hän keräsi kahdeksan tehopistettä. MM- kisojen lisäksi hän on pelannut kolmissa olympialaisissa. == Lähteet == == Aiheesta muualla == * *Ņiživijs KHL:n sivuilla Luokka:Latvialaiset jääkiekkoilijat Luokka:Vuonna 1976 syntyneet Luokka:Elävät henkilöt
Rasta (yhtye)

Rasta oli valkovenäläinen melodisen death metalin yhtye. == Viimeinen tunnettu kokoonpano == * Jauhen Tsjasjolkin – laulu * Pavel Paulih’in – kitarat * Juryi Siutsou – bassokitara * Radzivon Staravoitau – rummut * Dzmitryi Autšynnikau – kosketinsoitin === Entiset jäsenet === * Ihar Kavaljou – bassokitara * Uladzislau Saltsevitš – rummut * Aljaksei ”Kent” Kahai – kitara * Dzmitryi Hrafau – laulu == Diskografia == * * * * == Kirjallisuus == Luokka:Valkovenäläiset yhtyeet Luokka:Death metal -yhtyeet
Pitkäpallo

Pitkäpallo oli suomalainen pallopeli, josta kehittyi nykyinen pesäpallo. Lauri ”Tahko” Pihkala kehitti pitkäpallon muuttamalla kuningaspallon sääntöjä vuonna 1915 ja uudestaan vuonna 1917. Hän kehitti lajia ottamalla vaikutteita ruotsalaisesta långbollista ja amerikkalaisesta baseballista, ja hän kutsui peliä pitkäpalloksi, jotta se erottuisi edeltäjästään. Pitkäpalloa pelattiin vuosina 1915–1921, ja ensimmäiset valtakunnalliset kisat järjestettiin 1919. Pitkäpallokentän muutokset vuosina 1920 ja 1921 johtivat uuden lajin, pesäpallon syntyyn. Lyhyestä elinkaarestaan huolimatta lajissa ennätettiin järjestää myös Suomen-mestaruuskilpailuja. Vuonna 1920 suojeluskuntajärjestön mestaruusotteluihin osallistui peräti 14 suojeluskuntapiiriä. Jyväskylän piiri osoittautui parhaimmaksi. SM-ottelussa se sai vastaansa armeijan mestarin, Pioneeripataljoona 1:n Viipurista. Tasainen ottelu päättyi Jyväskylän 19–18 ‑voittoon. | Vuoden 1921 suojeluskuntajärjestön sarjaan osallistui 15 joukkuetta. Etelä-Pohjanmaa voitti järjestön mestaruuden kukistamalla Etelä-Hämeen niukasti 12–11.. Suomen-mestaruusturnaukseen osallistui suojeluskuntamestarin lisäksi armeijan mestarina Viipurin Rykmentti sekä kaksi siviiliseuraa, Helsingin Pallonlyöjät ja Hämeenlinnan Ilves. Myös Jyväskylän Lyseo olisi ollut oikeutettu osallistumaan, mutta se jättäytyi pois. Loppuottelussa Etelä-Pohjanmaan skp voitti Hämeenlinnan Ilveksen 16–10, mutta ottelulta oli jo etukäteen poistettu SM-arvo vastalauseen johdosta. Erilaisten protestihässäköiden, ottelusiirtojen ja luovutusten jälkeen Palloliitto myönsi Suomen-mestaruuden Helsingin Pallonlyöjille, mutta tämä kieltäytyi ottamasta mestaruutta vastaan. Seuraavana kesänä oteltiinkin sitten jo pesäpallon Suomen-mestaruuksista. Pitkäpallo eli vielä jonkin aikaa pesäpallon rinnalla, mutta pikkuhiljaa uusi pallonlyöntipeli syrjäytti sen kokonaan. ==Säännöt== Pesiä kentällä oli vain kaksi: pesä ja ulkomaali. Juoksijoita eli sisämiehiä sai polttaa heittämällä pesän lisäksi suoraan juoksijaa. Räpylöiden käyttö oli ulkomiehiltä kielletty; syötön korkeudeksi riitti lyöjän päälaen korkeus. Koppilyönnin aikana kentällä eteneminen aiheutti kuoleman eli palon.Joko joko? Näytelmä ja Pitkäpallo-ottelu kesällä Kitrolla == Lähteet == Luokka:Suomen urheilu Luokka:Mailapelit Luokka:Joukkuepelit
Garching

Garching on kahden baijerilaisen paikkakunnan nimi: *Garching bei München, kaupunki Münchenin piirikunnassa *Garching an der Alz, kunta Altöttingin piirikunnassa
Charles Joughin

Charles John Joughin (3. elokuuta 1878 Birkenhead, Wirral – 9. joulukuuta 1956 Paterson, New Jersey, Yhdysvallat) oli englantilainen leipuri, joka toimi RMS Titanicilla johtavana leipurina kun laiva törmäsi jäävuoreen ja upposi. Joughin ei päässyt pelastusveneisiin ja kellui kylmässä vedessä tuntikausia kunnes pelastuslautta B onnistui pelastamaan hänet. Myöhemmin haastattelussa Joughin kertoi seisseensä laivan tyyrpuurin puolella kun hän joutui veteen. Hän näki myöhemmin ympärikääntyneen veneen ja lähti uimaan sitä kohti. Aluksi häntä ei veneen kaatumisen pelossa päästetty kyytiin mutta myöhemmin laivan pääkokki Maynard tunnisti hänet ja auttoi hänet veneen päälle. Myöhemmin Joughin oli mukana SS Oregonilla kun se upposi Bostonin satamassa. Joughin palveli myöhemmin American Exports Linesin valmistamilla aluksilla ja toisessa maailmansodassa joukkojenkuljetusaluksilla. Joughin kuoli vuonna 1956 78-vuotiaana. Hänet haudattiin Cedar Lawn Cemeterylle, Patersoniin. == Lähteet == Luokka:Titanicin matkustajat ja miehistö Luokka:Englantilaiset henkilöt Luokka:Leipurit Luokka:Vuonna 1878 syntyneet Luokka:Vuonna 1956 kuolleet
Conquest of Paradise

”Conquest of Paradise” on Vangeliksen vuonna 1992 julkaistu kappale. Se on mukana Ridley Scottin saman vuoden elokuvan 1492: Paratiisin valloitus soundtrack-albumilla 1492: Conquest of Paradise. Singlenä julkaistu kappale saavutti menestystä singlelistoilla muun muassa Belgiassa, Sveitsissä ja Saksassa, jossa se on kaikkien aikojen 59. myydyin single. Myöhemmin cover- versioita kappaleesta ovat tehneet muun muassa Blake, Klaus Schulze ja John Williams. == Sanat == Katkelma sanoituksesta, joka on pseudolatinaa, eli ei tarkoita mitään: _ > In nòreni per ìpe, > in noreni coràh; > tiràmine per ìto, > ne dominà. > In nòreni per ìpe, > in noreni coràh; > tiràmine per ìto, > ne dominà. > _ Lauluosuuksista vastaa English Chamber Choir, jota johtaa Guy Protheroe. == Lähteet == == Aiheesta muualla == * Conquest of Paradise Spotifyssa Luokka:Vuoden 1992 kappaleet Luokka:Ambient Luokka:Kreikkalaiset musiikkikappaleet Luokka:Elektronisen musiikin kappaleet
Garching bei München

Garching bei München on kaupunki Baijerin osavaltiossa Saksassa aivan Münchenin läheisyydessä. Kaupungin asukasluku oli vuoden 2020 lopussa 17 192 ja sen pinta-ala on 28,16 neliökilometriä. Garching bei Münchenissä sijaitsee yksi Max Planck -instituuteista ja Euroopan eteläisen observatorion päämaja. Ensimmäinen maininta Garching bei Münchenistä on vuodelta 915. 31. lokakuuta 1957 käynnistettiin Garchingissa Länsi-Saksan ensimmäinen kokeellinen ydinreaktori. Paikkakunnasta tuli kaupunki 1990 ja osa Münchenin teknillisestä yliopistosta muutti sinne vuonna 1997. Münchenin metron U6-linja palvelee kaupunkia kolmella asemalla (Garching-Hochbrück, Garching ja Garching- Forschungszentrum). Kaupungin väkiluvun kehitys viime vuosikymmeninä: *1980: 11 140 asukasta *1990: 13 111 asukasta *2000: 15 512 asukasta *2010: 16 136 asukasta == Ystävyyskaupungit == * Lørenskog, Norja * Radeberg, Saksa Lähde: == Lähteet == == Aiheesta muualla == *Kaupungin verkkosivut Luokka:Baijerin kunnat Luokka:Münchenin piirikunta Luokka:Saksan kaupungit
Laura (kappale)

”Laura” on David Raksinin säveltämä ja Johnny Mercerin sanoittama musiikkikappale vuodelta 1945. Raksin sävelsi kappaleen alun perin 20th Century Foxin vuoden 1944 elokuvaan Laura. Elokuvan tunnusmelodiaksi oli alun perin tarkoitettu Duke Ellingtonin sävellystä ”Sophisticated Lady”, mutta Raksin ei katsonut sen sopivan päähenkilölle. Hän sai viikonlopun aikaa säveltää korvaava tunnussävel. Säveltäjä sai sunnuntaina erokirjeen vaimoltaan ja sai siitä lopulta idean elokuvaan sopivaksi melodiaksi. Ohjaaja Otto Preminger ja musiikillinen johtaja Emil Newman käyttivät sävellystä erilaisina sovituksina useassa elokuvan kohtauksessa. Seuraavana vuonna Johnny Mercer palkattiin kirjoittamaan sävellykseen sanat. Mercer on sanonut ettei oikeastaan muistanut kappaletta vaikka olikin nähnyt elokuvan. Hänelle toimitettiin melodia ja määrättiin, että kappaleen nimeksi oli tultava myös ”Laura”. Laulusta tuli julkaisuvuotenaan suosittu. Woody Hermanin levytys nousi listoilla neljännelle sijalle ja sitä myytiin yhteensä yli miljoona kappaletta. Myös Johnnie Johnstonin, Freddy Martinin, Jerry Waldin ja Dick Haymesin versiot nousivat vuonna 1945 singlelistan kymmenen kärkeen. Myöhemmin kappaleen ovat levyttäneet lukuisat artistit ja sitä pidetään jazzstandardina. == Lähteet == Luokka:Vuoden 1945 kappaleet Luokka:Johnny Mercerin sanoittamat kappaleet Luokka:Jazzstandardit
Yhdysvaltain salibandymaajoukkue

Yhdysvaltain salibandymaajoukkue on USFBA:n hallinnoima joukkue, joka edustaa Yhdysvaltoja kansainvälisissä otteluissa. Yhdysvallat on salibandyn maailmanrankingin sijalla 11. Yhdysvallat yritti lähettää miesten vuoden 1998 maailmanmestaruuskilpailuihin joukkueen, mutta yritys kaatui sponsorien puutteeseen. Maa oli maailmanmestaruuskilpailuissa mukana ensimmäistä kertaa 2002 ja sijoittui 14:nneksi. Joukkueessa oli yhdysvaltalaisten pelaajien lisäksi suomalaisia, ruotsalaisia, norjalaisia ja sveitsiläisiä. == Lähteet == Luokka:Salibandymaajoukkueet Salibandymaajoukkue
Eurooppatie E844

E844 eli Eurooppatie 844 on lyhin Eurooppatie. Pituudeltaan se on 24 kilometriä pitkä. Tie johtaa Etelä-Italiassa, Calabrian maakunnasta, Sibarin pikkukaupungista 24 kilometrin päässä olevaan Spezzano Albanesen kylään. Tie kulkee Calabrian niemimaahan nähden poikittaiseen suuntaan. Tiellä on yksi ajokaista suuntaansa. ==Lähteet== ==Aiheesta muualla== *E844 (elbruz.org) 844 Luokka:Italian tiet Luokka:Calabria
Genelia D’Souza

Genelia D’Souza (s. 5. elokuuta 1987 Bombay, Maharashtra, Intia) on intialainen näyttelijä, malli ja juontaja. Hän on esiintynyt telugun-, hindin-, tamilin-, kannadan- ja malajalaminkielisissä elokuvissa. Hän nousi julkisuuteen esiinnyttyään Parker Pen -mainoksessa Amitabh Bachchanin kanssa. Hän teki näyttelijändebyyttinsä Ritesh Deshmukhin kanssa Bollywood-elokuvassa Tujhe Meri Kasam, joka ilmestyi tammikuussa 2003. D’Souza on mainostanut lukuisia tuotteita, kuten Fantaa, LG:n matkapuhelimia ja Garnierin ihonvaalennustuotteita. == Yksityiselämä == Genelia D’Souzan ja näyttelijä Ritesh Deshmukhin seurustelusta huhuttiin vuosia, vaikka kumpikaan ei myöntänyt asiaa ennen vuotta 2011. He menivät naimisiin 3. helmikuuta 2012. Parilla on kaksi poikaa (s. 2014 ja 2016). D’Souza on uskonnoltaan katolinen. Hän on syvästi uskonnollinen ja on kertonut osallistuvansa säännöllisesti messuun sunnuntaisin. Lisäksi aina kun heidän perheensä on koolla, he rukoilevat yhdessä ruusukkoa. Hän pitää rukousta voimakkaana ja rukoilee aina ennen kuvauksia. Hän kutsuu itseään Jumalan lempilapseksi, sillä hänen mielestään Jumala on aina ollut hänelle hyvä. D’Souzan äidinkieli on konkani. == Filmografia == Vuosi Elokuva Rooli Kieli Muuta 2003 Tujhe Meri Kasam Anjali ”Anju” Khanna Hindi Boys Harini Tamili Satyam Ankitha Telugu Parhaan naistulokkaan CineMAA Awards -palkinto 2004 Masti Bindhiya Hindi Samba Sandhya Telugu Sye Indu Telugu 2005 Naa Alludu Gagana Telugu Sachein Shalini Tamili Subhash Chandra Bose Anitha Telugu 2006 Happy Madhumathi Telugu Raam Lakshmi Telugu Bommarillu Hasini Rao Telugu Nandi Awards -erikoispalkinto Parhaan telugunkielisen naispääosan Filmfare Awards South -palkinto Parhaan naispääosan Santosham Film Awards -palkinto Chennai Kadhal Narmadha Tamili 2007 Dhee Puja Telugu 2008 Mr. Medhavi Swetha Telugu Satya In Love Veda Kannada Santosh Subramaniam Hasini Govindan Tamili Mere Baap Pehle Aap Shikha Kapur Hindi Ready Puja Telugu Jaane Tu… Ya Jaane Na Aditi Mahant Hindi King Itsenään Telugu Cameoesiintyminen 2009 Sasirekha Parinayam Sasirekha Telugu Life Partner Sanjana Jugran Hindi Katha Chitra Singh Telugu Nandi Awards -erikoispalkinto 2010 Chance Pe Dance Tina Sharma Hindi Uthamaputhiran Pooja Tamili Orange Jaanu Telugu 2011 Urumi Arakkal Ayesha Malajalam Parhaan naispääosan Asia Vision Film Awards -palkinto Force Maya Hindi Velayudham Bharathi Tamili 2012 Tere Naal Love Ho Gaya Mini Hindi Naa Ishtam Krishnaveni Telugu 2014 Jai Ho Suman Hindi Lai Bhaari Itsenään Marathi Erikoisesiintyminen laulussa ”Aala Holicha San Lai Bhaari” 2016 Force 2 Maya Hindi 2018 Mauli Itsenään Marathi Erikoisesiintyminen laulussa ”Dhuvun Taak” 2020 It’s My Life Muskaan Hindi Televisioelokuva == Lähteet == == Aiheesta muualla == * * Genelia D’Souza Twitterissä Luokka:Intialaiset näyttelijät Luokka:Intialaiset mallit Luokka:Intialaiset televisiojuontajat Luokka:Vuonna 1987 syntyneet Luokka:Elävät henkilöt
Hyvinkään Rasti

Hyvinkään Rasti on hyvinkääläinen suunnistusseura. Hyvinkään Tahkon suunnistusjaosto irtautui Hyvinkään Rastiksi vuonna 1967. Seuraa ovat edustaneet muun muassa Outi Borgenström, Arto Lilja, Ari Kattainen, Viktor Kortšagin ja Ksenija Tšernyh. Hyvinkään Rasti järjesti vuonna 1975 Hiihtosuunnistuksen MM-kilpailut Hyvinkään Pontevan kanssa. Jukolan viestin seura on järjestänyt vuonna 1970 yhdessä Riihimäen Suunnistajien kanssa ja vuonna 2010 Rajamäen Rykmentin. Rasti on järjestänyt myös Fin5-rastiviikon vuonna 2003 yhdessä Riihimäen Suunnistajien ja Lounais-Hämeen Rastin kanssa, ykkösryhmän SM-viestin 2008, sprintin MM-katsastuksen 2007 sekä aluemestaruuskilpailuja ja kaupungin sisäisiä kilpailuja. Seura valittiin Nuori Suomi -sinettiseuraksi vuonna 2008. Viimeisin seuran järjestämä suurviesti on 2023 Hotelli Sveitsin ja Usmin alueella järjestetty lasten ja nuorten viestikilpailu Nuorten Jukola. ==Lähteet== ==Aiheesta muualla== * Hyvinkään Rastin kotisivut Luokka:Suomalaiset suunnistusseurat Luokka:Hyvinkääläiset urheiluseurat Luokka:Vuonna 1967 perustetut urheiluseurat
New Yorkin lento-onnettomuus (1960)

New Yorkin lento-onnettomuus vuonna 1960 on kaikkien aikojen kolmanneksi pahin New Yorkin kaupungissa tapahtunut lento-onnettomuus. Se tapahtui 16. joulukuuta 1960, kun kaksi kotimaan lennolla ollutta konetta törmäsivät ilmassa, jolloin toinen koneista (Trans World Airlinesin lento 266) putosi Staten Islandille ja toinen (United Airlinesin lento 826) Brooklyniin Seventh Avenuen ja Sterling Placen risteykseen. Onnettomuudessa kuoli kaikki 128 koneissa ollutta henkilöä ja kuusi muuta ihmistä. Onnettomuus on ilmailuhistorian ensimmäinen, jonka tutkinnassa käytettiin mustan laatikon avulla saatuja tietoja. United Airlinesin lennolla matkustanut 11-vuotias Stephen Baltz selvisi törmäyksestä hengissä, mutta kuoli seuraavana aamuna sairaalassa. Hän ehti antaa tutkijoille oman kuvauksensa onnettomuuden tapahtumista ennen kuolemaansa. Kuva:US Air Force DF-SD-06-12521 A Trans World Airlines (TWA) C-121 Constellation commercial airliner aircraft taxies on the runway at Barksdale Air Force Base (AFB) Louisiana (LA).JPEG|Trans World Airlinesin Lockheed L-1049 Super Constellation. Kuva:Douglas DC-8-11, United Airlines JP7765489.jpg|United Airlinesin Douglas DC-8. ==Lähteet== Luokka:Lento-onnettomuudet New Yorkissa Luokka:Vuoden 1960 lento-onnettomuudet Luokka:Lentokoneiden yhteentörmäykset
Xanadu (kaupunki)

Xanadu (, pinyin: Shàngdū, "ylempi pääkaupunki") oli Kublai-kaaniin Yuan-dynastian ensimmäinen pääkaupunki Kiinassa vuosina 1263–1273 ja sittemmin dynastian kesäpääkaupunki vuosina 1274–1364. Xanadu hylättiin vuonna 1430. Kaupungin jäänteet sijaitsevat nykyisen Sisä-Mongolian autonomisen alueen Xilingolin liiton alueella, 275 kilometriä Pekingistä pohjoiseen. Kaupungin suunnitteli Kublai-kaanin kiinalainen neuvonantaja Liu Bingzhong vuonna 1256 ja se valmistui 1259. Kublai-kaani nimesi paikan Kaipingin kaupungiksi vuonna 1260. Suunnittelussa noudatettiin kiinalaista fengshuin perinnettä ja se suhteutettiin läheisiin vuoriin ja jokeen. Kaupungin pinta-ala oli 25 000 hehtaaria; nykyisin sen suojavyöhyke käsittää 150 722 hehtaarin alueen. Kaupunki pyrki ainutlaatuisella tavalla yhdistämään mongolien nomadikulttuuria ja han-kiinalaista kulttuuria. Kaupungista Kublai-kaani perusti Yuan-dynastian. Kun dynastia perusti uuden Suuren pääkaupungin, Dadun (nykyinen Peking), jäi Kaiping kesäpääkaupungin asemaan. Vuonna 2012 kaupungin rauniot nostettiin Unescon maailmanperintölistalle. Pääkaupunki käsitti kolmen sisäkkäistä neliönmuotoista muuria: sisimpänä keisarillinen palatsi, laajempi keisarillinen kaupunki ja ulompi kaupunki. Ulomman kaupungin pääosin maa-aineksesta koostuvat sivut ovat pituudeltaan 2,050×2,115 kilometriä ja ympärysmitta noin 9 kilometriä. Sisemmällä kaupungilla ja keisarillisella palatsilla oli suojanaan tiilestä ja kivestä tehty muuri. Sisemmän kaupungin sivut olivat noin 1,4 kilometriä pitkät. Kaupungin noustua pääkaupungiksi siellä asui 110 000 henkeä. Kaupungissa toimi 60 valtionvirastoa ja 160 temppeliä. Postitie johti kaikkiin ilmansuuntiin ja kaupunki muodostui Pohjois- ja Keski-Kiinan liikenteelliseksi solmupisteeksi. Tiefan’ganin kanaalin jäänteet osoittavat jokiveden virtausta ohjatun laajassa mitassa kaupunkiin. Ulomman muurin lähellä lännessä oli keisarillinen Bei Yuan -puutarha, ja pohjoispuolella oli metsästykseen tarkoitettu alue harvinaisine lintuineen, petoineen, kukkineen ja puineen. Rakennettiin kuuluisuutta saavuttanut Zongmaon rakennus, jossa järjestettiin Ma Yan -nimellä tunnettuja loisteliaita aterioita valtionasioiden hoitamiseksi. Eteläosassa oli toimistoja, temppeleitä ja työpajoja. Sisempi kaupunki sijaitsi ulomman kaupungin kaakkoispuolella. Kadut rakennettiin symmetrisesti. Alueella sijaitsi monia toimisto- ja temppelirakennuksia. Luoteessa oli Qianyuan ja kaakossa Huayan temppeli. Eteläisen Mingde-portin paikka on yhä näkyvissä. Mingde-porttia ja itäistä muuria on tosin yritetty korjata. Keisarillisen palatsin sivut ovat noin 550 metriä pitkät. Pinta-ala vastaa lähes puolta Pekingin Kielletyn kaupungin alueesta. Kaupungissa Kublai-kaani nousi valtaan, isännöi uskonnollisia väittelyitä ja viihdytti ulkomaalaisia matkailijoita, joiden kirjoitukset toimivat inspiraation lähteenä ja kaupunki saavutti muussa maailmassa legendaarisen maineen. Paikka edesauttoi myös tiibetiläisen buddhalaisuuden laajenemista. ==Lähteet== ==Aiheesta muualla== * Shangdu | Xanadu (doncroner.com) Luokka:Sisä-Mongolia Luokka:Unescon maailmanperintökohteet Kiinassa
Albert Hackett

Albert Hackett (16. helmikuuta 1900 New York, New York – 16. maaliskuuta 1995) oli yhdysvaltalainen elokuvakäsikirjoittaja ja näytelmäkirjailija. Hän aloitti näyttelijänä jo kuusivuotiaana. Hackett halusi kuitenkin näytelmäkirjailijaksi, ja tämä haave toteutui hänen tavattuaan myös kirjoittamisesta kiinnostuneen näyttelijäkollegan Frances Goodrichin, josta myöhemmin tuli hänen aviovaimonsa. Yhdessä he kirjoittivat muun muassa 1929 ensi-iltaan tulleen menestysnäytelmän Up Pops the Devil, josta tehtiin myös elokuvaversio. Hackettin ja Goodrichin kirjallinen yhteistyö jatkui, kunnes he siirtyivät eläkkeelle 1961. Hackett jätti näyttelemisen ryhdyttyään käsikirjoittajaksi, mutta vieraili vielä vuonna 1940 Broadwaylla näytelmässä Mr. and Mrs. North. Hackett ja Goodrich saivat Pulitzer-palkinnon Nuoren tytön päiväkirjan Broadway-näytelmäversiosta (suom. Anne Frankin päiväkirja), joka tuli ensi-iltaan vuonna 1954. == Valikoitu filmografia == * Ihmeellinen on elämä (It's a Wonderful Life, 1946) * Seitsemän veljeksen morsiamet (Seven Brides for Seven Brothers, 1954) * Anne Frankin päiväkirja (The Diary of Anne Frank, 1959) * Morsiamen isä (Father of the Bride, 1991) == Lähteet == Luokka:Yhdysvaltalaiset elokuvakäsikirjoittajat Luokka:Yhdysvaltalaiset näytelmäkirjailijat Luokka:Kirjallisuuden Pulitzer-palkinnon saaneet Luokka:Vuonna 1900 syntyneet Luokka:Vuonna 1995 kuolleet
Rock’n Roll Never Dies

Rock’n Roll Never Dies on vuonna 2006 ensi-iltansa saanut Juha Koirasen ohjaama suomalainen elokuva. Elokuvan merkittävimmissä rooleissa näyttelevät Samuli Edelmann, Marjukka Halttunen (Samulin äiti) ja Kari-Pekka Toivonen (Pumppu, Samulin kaveri). == Juoni == Elokuva kertoo nelikymppisestä miehestä, Tigeristä, joka asuu kotona ”maailman parhaiden vanhempiensa” kanssa. Vanhemmat tukevat poikaansa tämän musiikkiharrastuksessa ja luovassa kirjoittamisessa. Tiger muistelee nuoruusaikojensa bändiä, kunnes sen aika koittaa jälleen. Kaveri Yhdysvalloista lähettää kirjeen ja pyytää vielä kerran keikalle – suureen Helsinkiin. Kaikki ei ole kuitenkaan aivan niin kuin pitäisi. Tigerille selviää myös hänestä itsestään jotakin sellaista, mitä hän ei ole koskaan aiemmin tiennyt, ja selviää, miksi häneen suhtaudutaan niin kuin suhtaudutaan. == Soundtrack == # W.A.S.P.: ”I Wanna Be Somebody” # Deep Purple: ”Smoke on the Water” # Samppa Kankkunen: ”Mustat farmarihousut” # Sarukhanov, Fajnzilberg: ”Kaikki tytöt” # Sarukhanov, Fajnzilberg: ”Karakum” # Spickard, Karice: ”Pipeline” # Jukka Kuoppamäki: ”Sininen ja valkoinen” # J. Koiranen: ”Äiti tekee mun lempiruuat” # J. Koiranen: ”Kiti You Are Pretty” # J. Koiranen: ”Vamos!” # Deep Purple: ”Highway Star” == Palkinnot ja ehdokkuudet == Elokuva sai neljä Jussi-ehdokkuutta: Samuli Edelmann parhaasta miespääosasta, Kari-Pekka Toivonen parhaasta miessivuosasta, Marjukka Halttunen parhaasta naissivuosasta ja Juha Koiranen parhaasta käsikirjoituksesta. Viitasaaren elokuvaviikolla Koiranen sai elokuvasta Humanismin käsi -palkinnon. == Lähteet == == Aiheesta muualla == * * Luokka:Vuoden 2006 suomalaiset elokuvat Luokka:Suomalaiset draamakomediaelokuvat
Al fine

Al fine [] () on nuottikirjoituksessa käytettävä merkintä. Se osoittaa, että sävellys on kerrattava joko alusta (Da capo al fine) tai merkistä (Dal segno al fine) kappaleen loppuun tai vaihtoehtoisesti fine-merkintään saakka. ==Lähteet== * Luokka:Nuottikirjoitus
Powhatansota

Powhatansota käytiin vuosina 1622–1644 nykyisen Virginian osavaltion seudulla. Siinä olivat vastakkain alueen englantilaiset uudisasukkaat ja intiaanit. Sota alkoi kun intiaanit tekivät yllätyshyökkäyksen uudisasukkaita vastaan 22. maaliskuuta 1622. Hyökkäyksessä kuoli noin 350 uudisasukasta. Hyökkäyksen jälkeen uudisasukkaat tekivät useita hyökkäyksiä intiaaneja vastaan vuosittain 1622–1636. Tätä seurasi rauhallisempi ajanjakso, joka päättyi kun intiaanit hyökkäsivät uudestaan vuonna 1641. Hyökkäyksen jälkeen oli taas rauhallisempi aika, joka päättyi intiaanien vuonna 1644 tekemään suureen hyökkäykseen, jossa kuoli noin 500 uudisasukasta. Tämän viimeiseksi jääneen intiaanihyökkäyksen jälkeen uudisasukkaat aloittivat sotaretken, joka murskasi intiaaniheimojen liittokunnan. Uudisasukkaat tekivät rauhan intiaanien kanssa ja jakoivat heimoille maata.Childs Kohn ==Sota== Englantilaiset perustivat Jamestownin siirtokunnan vuonna 1607. Siirtokunnan asukkaat pitivät yllä rauhanomaisia suhteita alueen algonkinia puhuneisiin intiaaniheimoihin. Päällikkö Wahunsunacock yhdisti noin 30 alueen heimoa liittokunnaksi. Englantilaiset kutsuivat häntä nimellä Powhatan. Wahunsunacock kuoli vuonna 1618 ja hänen tilalleen Powhatanin liittokunnan johtajaksi nousi hänen veljensä Opechancanough. Opechancanough esitti neljän vuoden ajan olevansa ystävällinen englantilaisia kohtaan. Powhatansota alkoi, kun hän johti intiaanit yllätyshyökkäykseen uudisasukkaita vastaa 22. maaliskuuta 1622 (Jamestownin verilöyly). Hyökkäyksessä kuoli 350 uudisasukasta: miehiä, naisia ja lapsia. Hyökkäyksen jälkeen uudisasukkaat esittivät haluavansa rauhaa ja kutsuivat Powhatanin liittokunnan johtajat rauhankokoukseen. Kokouksessa uudisasukkaat hyökkäsivät intiaanien kimppuun. Opechancanoughin ja muiden päälliköiden onnistui paeta, ja liittokunta aloitti sodan uudisasukkaita vastaan. Uudisasukkaat tekivät kolme kostoretkeä intiaaneja vastaan vuosittain neljäntoista vuoden ajan lyödäkseen intiaanien liittokunnan. Tätä seurasi rauhallisempi ajanjakso, joka päättyi vuonna 1641 kun intiaanit tekivät hyökkäyksen uudisasukkaita vastaan. Hyökkäystä seurasi rauhallinen ajanjakso, mutta se päättyi vuonna 1644 intiaanien viimeiseksi jääneeseen, isoon yllätyshyökkäykseen. Hyökkäyksessä kuoli noin 500 uudisasukasta. Uudisasukkaat aloittivat jälleen uuden sotaretken Powhatanin liittokuntaa vastaan vuonna 1644 apunaan kristinuskoon kääntyneitä intiaaneja. Sotaretken aikana Opechancanough jäi uudisasukkaiden vangiksi ja hänet ammuttiin. Lopulta sotaretki murskasi Powhatanin liittokunnan ja uudisasukkaat tekivät erilliset rauhansopimukset eri heimojen kanssa ja määräsivät heimojen asuinalueet. == Lähteet == * ===Viitteet=== == Aiheesta muualla == *Virginia Indian Wars Globalsecurity Military Luokka:Powhatanit Luokka:Intiaanisodat Luokka:Kolmentoista siirtokunnan historia Luokka:1620-luku Luokka:1630-luku Luokka:1640-luku
Dissosiatiivit

pienoiskuva|1200 mg dekstrometorfaania joka kerralla otettuna aiheuttaa dissosiatiivisen päihtymystilan pienoiskuva|Dietyylieetteriä Dissosiatiiviset aineet tuottavat sensorista deprivaatiota (aistieristys), aistiharhoja ja unenomaisia tiloja. Ne estävät tai vaimentavat aivojen osien välistä viestintää ja voivat tuottaa anestesiaa. Dissosiatiivihuumeet ovat osa laajempaa hallusinogeenien luokkaa, johon kuuluvat myös psykedeelit ja deliriantit. Dissosiatiiveja ovat NMDA-reseptorin antagonistit sekä Sigma 1- ja 2-reseptoreiden, Kappa-opioidireseptoreiden ja GABAA-reseptoreiden agonistit. == Dissosiatiiveja == NMDA-reseptori antagonisteja * Dekstrometorfaani (DXM) * Fensyklidiini (PCP) * Etisyklidiini (PCE) * Ketamiini * Esketamiini * Tiletamiini * Metoksetamiini (MXE) * Dietyylieetteri * Ilokaasu Kappa-opioidireseptori agonisteja * Salvinoriini A (Mazatecinsalvia) GABAA-reseptori agonisteja * Muskimoli (mm. punakärpässieni) == Lähteet == == Aiheesta muualla == * Luokka:Seulonnan keskeiset artikkelit fr:Hallucinogène#Les hallucinogènes dissociatifs
(134339) 5628 T-3

(134339) 5628 T-3 (toiselta nimeltään 2002 JT110) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät C. J. van Houten, I. van Houten- Groeneveld ja T. Gehrels vuonna 1977 Palomarilla. Koska 5628 T-3:n absoluuttinen magnitudi (H) on 15,8, sen läpimitta on todennäköisesti kahden ja neljän kilometrin välillä. ==Katso myös== *(66666) 1999 TL9 *(67890) 2000 WK61 *(99999) 1981 FP *(222222) 2000 FK15 *(123456) 2000 WO137 ==Lähteet== *JPL Small-Body Database Browser: 134339 (5628 T-3) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Frances Goodrich

Frances Goodrich (21. joulukuuta 1890 Belleville, New Jersey – 29. tammikuuta 1984 New York, New York) oli yhdysvaltalainen elokuvakäsikirjoittaja ja näytelmäkirjailija. Hän oli nuorena näyttelijä ja esiintyi ensimmäisen kerran Broadwaylla vuonna 1916. Goodrichin kaksi ensimmäistä avioliittoa päättyi eroon. Hänen kolmas avioliittonsa oli näyttelijäkollega Albert Hackettin kanssa, joka Goodrichin tavoin halusi jättää näyttelemisen ryhtyäkseen näytelmäkirjailijaksi. Yhdessä he kirjoittivat muun muassa 1929 ensi-iltaan tulleen näytelmän Up Pops the Devil, jonka menestyksen ansiosta pariskunta päätyi Hollywoodiin elokuvakäsikirjoittajiksi. Hackettin ja Goodrichin kirjallinen yhteistyö jatkui, kunnes he siirtyivät eläkkeelle 1961. Goodrich ja Hackett saivat Pulitzer-palkinnon Nuoren tytön päiväkirjan Broadway- näytelmäversiosta (suom. Anne Frankin päiväkirja)Hakutulos Goodrich, Ilona- esitystietokanta, Teatterin tiedotuskeskus, viitattu 16.12.2014., joka tuli ensi-iltaan vuonna 1954. == Valikoitu filmografia == * Ihmeellinen on elämä (It's a Wonderful Life, 1946) * Seitsemän veljeksen morsiamet (Seven Brides for Seven Brothers, 1954) * Anne Frankin päiväkirja (The Diary of Anne Frank, 1959) * Morsiamen isä (Father of the Bride, 1991) == Lähteet == Luokka:Yhdysvaltalaiset elokuvakäsikirjoittajat Luokka:Yhdysvaltalaiset näytelmäkirjailijat Luokka:Kirjallisuuden Pulitzer-palkinnon saaneet Luokka:Vuonna 1890 syntyneet Luokka:Vuonna 1984 kuolleet
Black Belt

Black Belt (, Kuro-obi) on vuonna 2007 ensi-iltansa saanut japanilainen draamaelokuva. Elokuvan on ohjannut Shunichi Nagasaki ja käsikirjoittanut Jôji Iida. Pääosissa näyttelivät Akihito Yagi, Tatsuya Naka ja Yuji Suzuki. ==Juoni== Eletään vuotta 1932, jossa Japania hallitsevan keisarin korruptoitunut poliisiarmeija yrittää kaapata kaikki tärkeimmät karate dojot omaan käyttöönsä. He yrittävät kaapata Shibaharan dojon itselleen, mutta sensei Eiken Shibahara kieltäytyy luovuttamasta dojoaan poliisien uhkailuista huolimatta. Shibahara on tiettämättä tekemässä kuolemaa ja päättää vasta kuolin vuoteellaan kertoa yhden hänen kolmesta oppilaistaan olevan hänen seuraaja, joka ansaitsisi hänen jättämänsä mustan vyön. Choei saa tehtäväksi päättää senseinsä jatkajan, josta Taikan ja Giryu alkavat kilpailla. Molemmat ovat kuitenkin toistensa vastakohtia ja heille syntyy eripura siitä kumpi ansaitsisi vyön. Poliisien saapuessa takaisin he määräävät kolmikon jättävän dojonsa ja tulevan armeijalle töihin opettamaan heidän sotilailleen karatea. Matkan aikana Giryu kuitenkin oletetaan kuolleen taisteltuaan kohtalokkaasti kahta vihollista vastaan. Taikan ja Choei jatkavat matkaansa armeijan kanssa ja toteuttavat Taikanin johdolla dojojen kaappaamis suunnitelmaa. Sillä välin Giryu päätyy haavoittuneena erään pienen perheen luokse, jossa hän saa parannettua itsensä. Molemmat karatekan joutuvat matkansa aikana miettimään senseinsä oppeja vuosien varrelta ja selvittämään kummalle vyö kuuluu. == Rooleissa == ==Lähteet== *JKA Instructor Tatsuya Naka on the Movie Show “Kuro- Obi” Luokka:Vuoden 2007 japanilaiset elokuvat Luokka:Japanilaiset draamaelokuvat Luokka:Toimintaelokuvat Luokka:Karate-elokuvat
Yū Kamio

Yū Kamio (tunnettu myös alkuperäisellä nimellään Yuji Suzuki , s. 16. maaliskuuta 1970Suzuki Yuji 鈴木ユウジ ( Yuji Suzuki ) jdorama.com Viitattu 3.6.2011 ja ) on japanilainen näyttelijä. Hän on esiintynyt muun muassa televisiosarjoissa Kiken na Kankei ja Hojo Tokimune. Kamio on esiintynyt myös elokuvissa Godzilla: Final Wars ja Black Belt. Hänellä on 1. danin musta vyö karatessa.JKA Instructor Tatsuya Naka on the Movie Show “Kuro-Obi” jka.or.jp Viitattu 3.6.2011 == Lähteet == == Aiheesta muualla == (Hänellä on Internet Movie Databasessa sivut molemmille nimille) * * Luokka:Japanilaiset näyttelijät Luokka:Vuonna 1970 syntyneet Luokka:Elävät henkilöt
Tatsuya Naka

Tatsuya Naka (, s. 29. toukokuuta 1964 Tokio, Japani) on japanilainen karateka ja näyttelijä. Hänellä on 6. danin musta vyö Shōtōkan karatessa.JKA Instructor Tatsuya Naka on the Movie Show “Kuro-Obi” jka.or.jp Viitattu 4.6.2011 ==Ura== Naka työskentelee Nihon Karate Kyokai seuran täysipäiväisenä opettajana. Näyttelemisen pariin hän siirtyi vuonna 2007 Black Belt elokuvan myötä. Sittemmin hänellä on ollut rooleja elokuvissa High Kick Girl! ja Karate Girl. ==Lähteet== Luokka:Japanilaiset karatekat Luokka:Japanilaiset näyttelijät Luokka:Vuonna 1964 syntyneet Luokka:Elävät henkilöt
Brittiläinen alkoholikulttuuri

Brittiläinen alkoholikulttuuri liittyy osaltaan pohjoisen Euroopan maiden alkoholikulttuuriin, joka on ollut sallivaa humalahakuista juomista kohtaan. Alkoholinkäyttö on yhteydessä väkivaltaan ja muihin yhteiskunnallisiin ongelmiin. Vuonna 2007 tilastojen mukaan 500 ihmistä päivässä joutui sairaalaan liiallisen juomisen vuoksi. Kampanjoissa on toivottu juomatapojen muuttumista ”mannermaisempaan” suuntaan. == Pubit == Pub (lyhenne englannin kielen sanoista public house) on brittiläinen ravintola, jossa myydään ennen kaikkea olutta. Nykyään pubeiksi itseään kutsuvia paikkoja löytää ympäri maailman. Britanniassa on noin 60 000 pubia. Monissa Britannian pikkukylissä pub on paikallisen yhteisön tärkein kokoontumispaikka kirkon ohella. == Lähteet == == Aiheesta muualla == * STT–DPA: Britannia ja Kreikka yrittävät hillitä humalaisia brittituristeja Helsingin Sanomat 15.7.2009. * Näin örveltää brittien yläluokka – katso kuvat MTV3.fi 16.6.2009. Luokka:Alkoholikulttuuri Alkoholikulttuuri
Tom Murton

Thomas O. Murton (15. maaliskuuta 1928 – 10. lokakuuta 1990 Oklahoma City, Oklahoma, Yhdysvallat), joka tunnettiin yleisesti nimellä Tom Murton, oli yhdysvaltalainen penologi ja vankilajärjestelmän uudistuksen puolestapuhuja. Hän sai laajaa kansainvälistä huomiota vuonna 1968, kun hän syytti Arkansasin osavaltion luottamusmiehiä ja vanginvartijoita vankien tappamisesta. Murton oli tuolloin töissä valvojana 1300 vangin vankilassa, jossa eräs vanki väitti luottamusmiesten ja vartijoiden hakanneen ja ampuneen vankeja ja johdatti viranomaiset vankilan maatilalla olevalle syrjäiselle alueelle, jolta löytyi kolme ruumista. Murton väitti vankilan tiluksilla olevan peräti 200 ruumista haudattuina, mutta osavaltion poliisiviranomaiset ja oikeusantropologit vakuuttivat ruumiiden olevan vanhasta, köyhille tarkoitetusta haudasta. Murton ei koskaan hyväksynyt tätä selitystä. Hänet oli palkannut osavaltion ensimmäiseksi ammattimaiseksi penologiksi Arkansasin silloinen kuvernööri Winthrop Rockefeller alle vuotta ennen edellä mainittua tapahtumaa. Rockefeller irtisanoi Murtonin kaksi kuukautta ruumiiden löytymisen jälkeen todeten Murtonin tehneen ison numeron siitä. Murtonin vankilajärjestelmän uudistukseen liittyviin ideoihin lukeutuivat muun muassa vankien kunnioittaminen, ruumiinrangaistuksen poistaminen, paremman ruoan tarjoaminen ja vankien välisen kiristyksen poistaminen. Murton vastusti kiihkeästi kuolemanrangaistusta ja purki sähkötuolin vankilassa, jossa hän oli töissä. Hän vastusti myös elinkautisia vankeusrangaistuksia. == Muu elämä == Ennen Arkansasin tapahtumaa Murton opetti penologiaa Southern Illinois Universityssä ja auttoi Alaskan osavaltion rikosoikeudellisen järjestelmän perustamisessa vuonna 1959. Tultuaan irtisanotuksi Arkansasissa Murtonin oli vaikea saada töitä ja hän koki itsensä hylätyksi. Hän ilmoittautui Kalifornian yliopistoon Berkeleyhin, josta hän valmistui sekä kriminologian maisteriksi että tohtoriksi. Ennen penologian uraansa hän oli suorittanut korkeakoulututkinnon karjanhoidossa. Murton opetti Minnesotan yliopistossa vuosina 1971–1979. 1980-luvulla hän ryhtyi uudelleen maanviljelijäksi äitinsä maatilalla Deer Creekissä, missä hän kasvatti vehnää ja ankkoja. Hän kirjoitti kaksi kirjaa rikoslain uudistuksesta ja vuonna 1980 julkaistiin hänen uransa innoittamana elokuva Brubaker. Murton kuoli 62-vuotiaana 10. lokakuuta 1990 Oklahoma Cityssä. Ystäviensä mukaan hän kuoli syöpään. == Lähteet == * Luokka:Yhdysvaltalaiset kriminologit Luokka:Vuonna 1928 syntyneet Luokka:Vuonna 1990 kuolleet
Hudson Bayn rautatieasema

Hudson Bayn rautatieasema on rautatieliikennepaikka Hudson Bayn kaupungissa, Saskatchewanissa, Kanadassa. Seisake sijaitsee kaupungin eteläpuolella. Rautatielinjaus Winnipegistä Hudson Bayhin valmistui vuonna 1908. Asemalla pysähtyy tarvittaessa VIA Railin, Winnipegin ja Churchillin välillä kulkeva Hudson Bay -juna. == Lähteet == Luokka:Saskatchewanin rautatieliikennepaikat
Valkoisen neilikan velho

Valkoisen neilikan velho on Ilmari Unhon ohjaama elokuva vuodelta 1945. Simo Penttilän laatima käsikirjoitus perustuu hänen omiin tarinoihinsa.Arto Pajukallio, Elokuvat, Helsingin Sanomat 4.6.2011, sivu D 9 Elokuva liittyy tyylillisesti Penttilän omien tekstiensä perusteella käsikirjoittamaan kolmiosaiseen Kuollut mies -sarjaan, joka pyrki samaan kuin mannermaiset hienostuneet jännärikomediat. ==Arviot== Jo näyttelijä Hilkka Helinä huomauttaa haastattelussa vuonna 1946 juonen sekavuudesta.Muut tiedot, Elonet,fi, viitattu 31.10.2013 Aikalaisarvioiden näkymykset tiivistyvät Hans Kutterin (Hufvudstadsbladet) toteamuksessa: "Lyhyesti sanottuna erinomainen filmi - jos sisällöstä olisi ymmärtänyt jotakin.Lehdistöarvioita Elonet.fi, viitattu 31.10.2013 Myös myöhemmissä televisioesitysten yhteydessä julkaistuissa arvioissa todetaan tarinan sekavuus. Tarinan velho, monitoiminen hammaslääkäri Lauri Liesi (Joel Rinne), on myös taikuri ja salapoliisi, jonka salonkisankarin charmi jää kuitenkin vajaaksi. Jännityskomedia sotkeutuu kriitikkojen mukaan omaan näppäryyteensä, mutta lähes tolkuttomasta tarinassa on kuitenkin kiistatonta surrealismia.Päivän elokuvia, Tv-maailma, 22/2011 sivu 5 Monimutkainen juoni voi kadota katsojalta, ellei ole tarkkana, todetaan Ylen sivuilla julkaistussa elokuvan esittelyssä. Kirjoittaja mielestä velho- elokuvan tahaton tai tahallinen komiikka kuitenkin puree yhä nykykatsojaankin, vaikka kahden kirjeen katoamiseen ja petokseen ja juonitteluun perustuva jännitys ei välttämättä.Yle, Tv2, Elokuvat , viitattu 4.6.2011 ==Näyttelijät== ==Lähteet== Luokka:Aiemmin julkaistuun materiaaliin perustuvat elokuvat Luokka:Suomalaiset mustavalkoelokuvat Luokka:Suomalaiset jännityselokuvat Luokka:Suomalaiset komediaelokuvat Luokka:Vuoden 1945 suomalaiset elokuvat Luokka:Ilmari Unhon ohjaamat elokuvat
Kuollut mies -sarja

Kuollut mies -sarja on kolmen suomalaisen elokuvan sarja, johon tyylillisesti liittyy kaksi muuta aikakauden elokuvaa. Elokuvat on käsikirjoittanut omien kertomustensa pohjalta Simo Penttilä. Sarjasta kaksi on ohjannut Ilmari Unho ja yhden Jorma Nortimo. Elokuvien päähenkilöä, eversti evp. Rainer Sarmoa näyttelee Joel Rinne.Kuollut mies rakastuu, Yle.fi viitattu 4.6.2011 (arkistoitu lähde) Eversti Sarmo on saanut ulkomailla nimen Deadman, "kuollut mies". Tyylikkään ja karismaattisen everstin ominta ympäristöä ovat hienot ravintolat ja hämärät turmeluksen pesät. Hän pelastaa naisia ja jahtaa rikollisia apunaan kapteeni evp. Mikko Vehmer (Reino Valkama). Elokuvista pyrittiin tekemään mannermaista ja hienostunutta jännityskomediaa, joka tuolloin puuttui suomalaisesta elokuvasta. Nykykatsojaankin vetoavaa viehätystä elokuvissa on, joskaan tavoitteeseen ei aivan päästy. ==Sarja ja siihen liittyvät elokuvat == *Kuollut mies rakastuu, ohjaus Ilmari Unho, 1942 *Kuollut mies vihastuu, ohjaus Ilmari Unho, 1944 *Kuollut mies kummittelee, ohjaus Jorma Nortimo, 1952 ;muut *Valkoisen neilikan velho, Ilmari Unho, 1945 *Kolmastoista koputus, Ilmari Unho, 1945 ==Lähteet== Luokka:Suomalaiset mustavalkoelokuvat Luokka:Suomalaiset jännityselokuvat Luokka:Suomalaiset komediaelokuvat Luokka:Elokuvasarjat
Stéphane Hessel

Stéphane Hessel (20. lokakuuta 1917 Berliini, Saksa – 27. helmikuuta 2013Franceinfo.fr, viitattu 27.2.2013Liberation, viitattu 27.2.2013) oli saksalaissyntyinen ranskalainen diplomaatti. Hesselin vanhemmat olivat kääntäjä ja kirjailija Franz Hessel sekä Helen Grund, joiden elämän pohjalta Henri-Pierre Roché kirjoitti romaanin Jules ja Jim (1953) ja François Truffaut ohjasi siitä elokuvan Jules ja Jim (1962).Harri Uusitorppa, Vastarintamies rohkaisee vastarintaan, Helsingin Sanomat 4.6.2011 sivu 2 Perhe muutti Saksasta Ranskaan 1924. Hänen lisäkseen perheeseen kuului juutalainen isä, protestanttinen äiti ja Hesselin isoveli. Hessel aloitti opinnot École Normale Supérieuressa, mutta toinen maailmansota katkaisi ne. Kun Saksa oli vallannut Ranskan, Hessel joutui sotavangiksi. Hän pakeni Englantiin, jossa liittyi vastarintaliikkeeseen, palasi 1944 Ranskaan, joutui Gestapon vangiksi ja Buchenwaldin keskitysleirille, pakoyritysten jälkeen vielä kahdelle, mutta pääsi lopulta pakenemaan. Sodan päätyttyä hän toimi sihteerinä ryhmässä, joka laati YK:n ihmisoikeuksien julistuksen. Poliittiselta kannaltaan sosialisti Hessel oli Ranskassa moraalinen auktoriteetti, joka piti kiinni periaatteistaan. Hesselin pamfletti Indignez-vous! (suom. Vastarintaan Atena, 2011) oli Ranskassa vuoden kirjasensaatio. Miljoonia kappaleita myyneessä, monelle kielelle käännetyssä kirjasessa Hessel esittelee epäkohtia, jotka ovat saaneet hänet vihastumaan: tuloerojen kasvu, hyvinvointivaltion heikentäminen, median ja pankkien ylivalta, laittomien siirtolaisten kohtelu ja erityisen painokkaasti tapa, jolla Israelin valtio kohtelee palestiinalaisia. Teos on ollut muun muassa Occupy-liikkeen innoittaja.Yle.fi, uutiset, viitattu 27.2.2013 Hesselin kuoleman jälkeen Ranskan presidentti Francois Hollande sanoi Hesselistä, että "hänen suuttumuksensa ei tuntenut muita rajoja, kuin hänen oman elämänsä" ja "kun se päättyy, jättää hän meille jälkeensä opetuksen: olla hyväksymättä mitään epäoikeudenmukaisuutta".BBC.co.uk - Inspirational French writer Stephane Hessel dies at 95 Viitattu 2.3.2013 == Suomennettu teos == * ==Lähteet== ==Aiheesta muualla== * Kirjoitus Stephane Hesselin kuolemasta Helsingin Sanomissa * The Guardian: Stéphane Hessel, writer and inspiration behind Occupy movement, dies at 95 * France 24 - French writer and diplomat Stéphane Hessel dead at 95 * Democracy Now! - Stéphane Hessel on Occupy Wall Street: Find the Time for Outrage When Your Values Are Not Respected Luokka:Ranskalaiset diplomaatit Luokka:Vuonna 1917 syntyneet Luokka:Vuonna 2013 kuolleet
Paul (elokuva)

Paul on vuonna 2011 julkaistu komediallinen tieteiselokuva, jonka on ohjannut Greg Mottola, käsikirjoittaneet Simon Pegg ja Nick Frost ja jonka pääosassa näyttelevät Pegg, Frost sekä Seth Rogen avaruusolennon äänenä. Elokuvassa tieteestä ja alieneista kiinnostunut kaksikko Graham Willy ja Glive Gollings törmäävät matkallaan Nevadassa Paul-nimiseen avaruusolentoon ja kaksikko ryhtyy auttamaan Paulia pääsemään takaisin planeetalleen, mutta pelastusyritystä estää Yhdysvaltain salainen palvelu. Elokuva sisältää useita viittauksia muihin tieteiselokuviin. == Näyttelijät == == Palkinnot == * National Movie Award - Best Comedy == Lähteet == === Aiheesta muualla === * Luokka:Brittiläiset komediaelokuvat Luokka:Yhdysvaltalaiset komediaelokuvat Luokka:Yhdysvaltalaiset tieteiselokuvat Luokka:Kuvitteelliset avaruusolennot Luokka:Yhdysvaltalaiset road moviet Luokka:Greg Mottolan ohjaamat elokuvat Luokka:Elokuvat avaruusolennoista Luokka:Vuoden 2011 brittiläiset elokuvat Luokka:Vuoden 2011 yhdysvaltalaiset elokuvat
Cookinsaarten maorit

Cookinsaarten maorit ovat Cookinsaaria asuttava polynesialainen kansa. Cookinsaarten maorit puhuvat rarotongaa ja englantia. Maastamuuton takia Cookinsaarten maoreja asuu merkittäviä määriä myös Uudessa-Seelannissa ja Australiassa. Itse Cookinsaarilla asui vuoden 2006 väestönlaskennan mukaan 12 930 Cookinsaarten maoria ja 1 045 osittaisen maoritaustan omaavaa henkilöä. Uudessa-Seelannissa asui samana vuonna tehdyn väestönlaskennan mukaan 58 008 Cookinsaarten maoria. Kulttuurillisesti Cookinsaarten maorit ovat läheistä sukua maoreille, maoheille ja rapanuille. ==Lähteet== Luokka:Cookinsaaret Luokka:Polynesialaiset
Sormet pelissä

Sormet pelissä (Freddy Got Fingered) on vuonna 2001 ensi-iltansa saanut komediaelokuva, jonka on ohjannut, käsikirjoittanut ja jonka pääosaa näyttelee Tom Green. Monet järjestöt ja elokuvakriitikot ovat kutsuneet elokuvaa huonoimmaksi ikinä. == Näyttelijät == == Lähteet == Luokka:Vuoden 2001 yhdysvaltalaiset elokuvat Luokka:Yhdysvaltalaiset komediaelokuvat
Striptease (täsmennyssivu)

Striptease on tanssiesitys, jonka aikana tanssija strippaa eli riisuu vaatteensa yksi kerrallaan. Striptease tai strip tease voi tarkoittaa myös: * Strip Tease (Lady Sawin albumi), studioalbumi Lady Sawilta * Strip Tease (Acid Drinkersin albumi), studioalbum Acid Drinkersilta * Strip-tease, Harri Marstion studioalbumi * Strip Tease (romaani), vuoden 1993 romaani Carl Hiaasenilta ** Striptease (elokuva), vuoden 1996 elokuvasovitus romaanista, pääosassa Demi Moore Stripper voi tarkoittaa: * The Stripper, yhdysvaltalainen hittisingle he:סטריפטיז
Monster (Paramoren kappale)

Monster on yhdysvaltalaisen rock-yhtyeen, Paramoren 7. kesäkuuta 2011 julkaistu single. Kappale sisältyy myös Transformers: Kuun pimeä puoli -elokuvan soundtrackille, joka julkaistiin 14. kesäkuuta 2011. Paramore ilmoitti kotisivuillaan 23. toukokuuta, että heidän uusi kappaleensa on nimeltään "Monster", ja se tulee sisältymään Transformers -elokuvan soudtrackille. "Monster" on ensimmäinen yhtyeen tekemä kappale sen jälkeen, kun Josh ja Zac Farro jättivät yhtyeen. Kappaleen musiikkivideo julkaistiin 18. heinäkuuta 2011. Kappale on nauhoitettu maaliskuussa 2011 osana yhtyeen uuden albumin nauhoituksia. Vuoden 2011 Teen Choice Awardseissa kappale palkittiin vuoden parhaana rock-kappaleena. == Listasijoitukset == Lista Paras sijoitus Britannian singlelista 21 Canadian Hot 100 55 Skotlannin singlelista 13 Uuden-Seelannin singlelista 23 Yhdysvaltain Alternative Songs 23 Yhdysvaltain Billboard Hot 100 36 == Lähteet == Luokka:Vuoden 2011 kappaleet Luokka:Paramoren kappaleet
Kiepenkerl

thumb|150px|Kiepenkerl Kiepenkerl on Jeff Koonsin suunnittelema patsas. Patsas on tehty kokonaan ruostumattomasta teräksestä. Patsas valmistui vuonna 1987. Patsas sijaitsee Hirshhorn Museum and Sculpture Gardenissa Washingtonin kaupungissa Yhdysvalloissa. Patsaan omistaa Smithsonian Institution. Luokka:Washingtonin (DC) rakennukset ja rakennelmat Luokka:Yhdysvaltain patsaat ja veistokset